
ДОГОВОР  
ЗА ВЪЗЛАГАНЕ НА ОБЩЕСТВЕНА ПОРЪЧКА 
№ СН-04-11
Гр. Бургас, 14.09.2017  г.

Днес 14.09.2017 г., в гр.Бургас, на основание чл. 194 от Закона за обществените поръчки и Решение № 01-36/29.08.2017 г. на  Директора на ТП „ДГС Бургас“, за класиране на участниците и определяне на изпълнители на обществена поръчка, с предмет: „Доставка чрез закупуване и монтаж на 1 /един/ брой климатик за нуждите на ТП „ДГС - Бургас“”,
се сключи настоящият договор за възлагане на обществена поръчка, между:

1. „ЮГОИЗТОЧНО ДЪРЖАВНО ПРЕДПРИЯТИЕ” ДП - СЛИВЕН, ЕИК: 201617654, ТП „ДЪРЖАВНО ГОРСКО СТОПАНСТВО – БУРГАС”, ЕИК: 2016176540031, със седалище и адрес на управление: гр. Бургас, ул.”Цар Иван Шишман” №8, ет.2, представлявано от заличен съгласно чл. 2 от ЗЗЛД - Директор, съгласно делегираните ми права, с нотариално заверено пълномощно,  Рег. № 555/03.04.2017. г., на нотариус заличен съгласно чл. 2 от ЗЗЛД, от заличен съгласно чл. 2 от ЗЗЛД, в качеството му на Директор на „ЮГОИЗТОЧНО ДЪРЖАВНО ПРЕДПРИЯТИЕ” ДП – Сливен и  заличен съгласно чл. 2 от ЗЗЛД -  гл. счетоводител,наричано за краткост ВЪЗЛОЖИТЕЛ, от една страна
и
2. “А БИ ТИ Клима“ ЕООД, със седалище и адрес на управление: гр. Бургас, ж.к. „Изгрев“, бл. 128, вх. 2, ет. 1, ап. 3, ЕИК/БУЛСТАТ  203142163, представлявано от заличен съгласно чл. 2 от ЗЗЛД, в качеството му на участник, определен за изпълнител след проведена процедура за обществена поръчка по реда на Глава 26 от ЗОП, наричан по-долу за краткост „ИЗПЪЛНИТЕЛ“, от друга страна, се сключи настоящия договор за следното:

       I. ПРЕДМЕТ НА ДОГОВОРА
[bookmark: _Ref214678122]       Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане доставки и монтаж на 1 / един / брой климатик за нуждите на ТП „ДГС Бургас”, с прогнозна стойност, съгласно техническа спецификация.
      Чл. 2. Възложителят прави заявки за доставка на посочения климатик, съобразно техническата спецификация и прогнозната стойност.

II. ЦЕНА НА ДОГОВОРА. НАЧИН НА ПЛАЩАНЕ
    Чл. 3. (1) Общата стойност на договора е 827, 50 (осемстотин двадесет и седем лева и петдесет стотинки) лева, без ДДС, като това е максималната прогнозна стойност. 
               (2) Договорената цена в настоящия договор е окончателна и не подлежи на актуализация за срока на действие на Договора.
       Чл. 4. Възложителят прави заявки за доставка на съответния климатик, в съответствие с техническото задание и договорената цена, посочени съгласно ценовата оферта на Изпълнителя.
        Чл. 5. Стойността на договора включва всички разходи на Изпълнителя за изпълнението на поръчката, включително: транспорт, разтоварване, опаковка, такси и други.
        Чл. 6. Възложителят заплаща цената след извършената доставка и монтаж на климатика по посочената банкова сметка на ИЗПЪЛНИТЕЛЯ, в срок от 15 (петнадесет) календарни дни, след представяне на оригинална фактура с приложени към нея двустранно разписан приемо-предавателен протокол за доставен и монтиран климатик, подписан от представител на Възложителя и от представител на Изпълнителя.
        Чл. 7. (1) Плащането по банков път се извършва по следната банкова сметка на Изпълнителя:

Банка: заличен съгласно чл. 2 от ЗЗЛД
Банкова сметка: заличен съгласно чл. 2 от ЗЗЛД
Банков код: заличен съгласно чл. 2 от ЗЗЛД
................
               (2) Изпълнителят е длъжен да уведомява писмено Възложителя за всички последващи промени в данните за банковата му сметка в срок от 1 / един / работен ден, считано от датата на промяната. В случай, че Изпълнителят не уведоми Възложителя в този срок, счита се, че плащането е надлежно и в срок  извършени.

III. СРОКОВЕ И МЯСТО ЗА ИЗПЪЛНЕНИЕ
        Чл. 8. Срокът за изпълнение на договора е 20 (двадесет) дни и започва да тече от датата на неговото подписване. 
        Чл. 9. Място за изпълнение на поръчката  е административната сграда на ТП „ДГС Бургас”, с адрес: гр. Бургас, ул. „Цар Иван Шишман” № 8, ет.2.

IV. ПРАВА И ЗАДЪЛЖЕНИЯ НА СТРАНИТЕ
         Чл. 10. (1) ВЪЗЛОЖИТЕЛЯТ има право:
          1. Да извършва проверка във всеки момент от изпълнението на договора относно качеството на изпълнение и техническите параметри на климатика, без това да пречи на работата на ИЗПЪЛНИТЕЛЯ.
         2. Да прави рекламации при установяване на недостатъци в доставения климатик.
         3. Когато изпълнителят се е отклонил от изискванията за доставка по настоящия договор, да откаже приемането на климатика или да откаже да заплати съответното възнаграждение, докато изпълнителят не изпълни своите задължения, съгласно договора.
        4. Когато недостатъците на доставения климатик са съществени, Възложителят има право да задължи Изпълнителя да достави договорения вид климатик, в срок от максимум 5 (пет) работни дни за сметка на Изпълнителя.
        (2) ВЪЗЛОЖИТЕЛЯТ е длъжен:
1. Да заплати на ИЗПЪЛНИТЕЛЯ възнаграждение в размер, при условия и в срокове, съгласно настоящия договор.
1. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.
       Чл. 11. (1) ИЗПЪЛНИТЕЛЯТ има право:
1. Да получи уговореното възнаграждение при условията и в сроковете, посочени в настоящия договор.
1. Да получи от ВЪЗЛОЖИТЕЛЯ съдействие, когато последното е необходимо за изпълнение на договора. 
       (3) ИЗПЪЛНИТЕЛЯТ e длъжен:
1. Да изпълнява дейностите, предмет на Договора, качествено и в срок, без да се отклонява от условията на Договора и приложенията към него; 
1. Да информира Възложителя за всички възникнали проблеми в хода на изпълнението и за предприетите мерки за тяхното разрешаване; 
1. Да съставя и предоставя на ВЪЗЛОЖИТЕЛЯ всички документи във връзка с изпълнението на Договора, съгласно условията на същия и приложенията към него; 
1. Да достави климатика в подходяща за запазването му при транспортиране и съхранение в склад опаковка;
1. Да проверява за правилното функциониране на оборудването след извършен монтаж; 
1. Да осигурява и предоставя операциите в обхвата на гаранционния сервиз, като поддържа оборудването в изправно състояние и без недостатъци;
1. Да предостави гаранционен сервиз от деня на подписване на приемно-предавателен протокол;
1. При констатиране на видими фабрични дефекти на продукта в момента на доставката да извърши за своя сметка замяната им с такива със същото или по-добро качество в срок от максимум 5 (пет) работни дни.
1. Ако дефектиралият климатик не се произвежда от съответния производител, след сключване на договора и в срока на доставката, ИЗПЪЛНИТЕЛЯТ се задължава да достави климатик с не по-лоши технически характеристики и показатели, приети от ВЪЗЛОЖИТЕЛЯ, за което се подписва Анекс към договора за доставения вид климатик за приетата цена, преди замяната на доставката с нов вид климатик с не по-лоши технически характеристики; 
1. Да издаде фактура за сума, съответстваща на стойността на доставеният климатик.
1. Да не предоставя документи и информация на трети лица свързана с изпълнение на договора, както и да не използва информация, станала му известна при изпълнение на задълженията му по същия.
1. Да сключи договор за подизпълнение с подизпълнителите, посочени в офертата, ако е необходимо;
1. В срок до 3 работни дни от сключването на договор за подизпълнение или на допълнително споразумение за замяна на посочен в офертата подизпълнител, да изпрати копие на договора или на допълнителното споразумение на Възложителя, заедно с доказателства, че са изпълнени условията по чл. 66, ал. 2 и 11 от ЗОП.
1. Да информира подизпълнителите си, че последните нямат право да възлагат една или повече от дейностите, които са включени в предмета на договора за подизпълнение на друг подизпълнител, освен в случаите по чл. 75, ал. 4 от Правилника за прилагане на ЗОП.

                         V. ПРЕДАВАНЕ И ПРИЕМАНЕ НА ИЗПЪЛНЕНИЕТО.
         Чл. 12. (1) Приемането на извършената доставка/и се извършва от определени от страна на Възложителя и Изпълнителя лица.
                (2) Приемането се удостоверява с подписване от лицата по ал. 1 на двустранен приемателно-предавателен протокол, удостоверяващ точните видове и количества на доставените по съответната заявка продукти.

VI. ГАРАНЦИОННА ПОДДРЪЖКА, СРОКОВЕ И РЕКЛАМАЦИИ
          Чл. 13. (1) ИЗПЪЛНИТЕЛЯТ гарантира качеството и надежността на доставяното от него оборудване в рамките на гаранционния срок. 
    (2)Изпълнителят следва да осигури безплатна гаранционна поддръжка на доставения климатик, което да включва:
- Гаранционен срок – 24 /двадесет и четири/ месеца. За начало на гаранционният срок се счита датата на монтажа, която се посочва в приемо-предавателния протокол. 
- Да извършва ремонт на дефектно оборудване / техника или негов компонент, за своя сметка в срок от не повече от 5 /пет/ работни дни, считано от уведомяването от възложителя за възникналата повреда
- При невъзможност да бъдат отстрани дефектите, появили се в гаранционния срок, Изпълнителят се задължава да замени дефектното оборудване с ново от същия вид и качество.
- ИЗПЪЛНИТЕЛЯТ поема всички разходи в срока за гаранционна поддръжка – транспорт, труд, резервни части и други, като се задължава да отстрани за своя сметка всички появили се в гаранционния срок дефекти. 
Чл. 14. (1) Рекламациите се предявяват към ИЗПЪЛНИТЕЛЯ от представители на ВЪЗЛОЖИТЕЛЯ в двудневен срок от датата на събитието. 

VII. ОТГОВОРНОСТ ПРИ НЕИЗПЪЛНЕНИЕ
Чл. 15. При забавено изпълнение виновната страна дължи неустойка в размер на 2 % / два процента / от цената на договора за всеки просрочен ден, но не повече от 30 % (тридесет процента) от цената на договора.
Чл. 16. Забава, надхвърляща 10 (десет) календарни дни, се счита за пълно неизвършване на доставката, предмет на настоящия договор. При такъв случай Възложителят има право сам да достави съответния климатик за сметка на Изпълнителя, без да е необходимо устното или писмено съгласие на Изпълнителя.
Чл. 17. При пълно неизпълнение на договорните задължение виновната страна дължи неустойка в размер на 30 % от цената на договора. За пълно неизпълнение от страна на Изпълнителя ще се счита неизвършването на договорената доставка и / или неотстраняване в договорения срок на предявени рекламации от Възложителя.
Чл. 18. Възложителят има право да задържи от дължими плащания сума равна на неустойка, дължима от Изпълнителя за неизпълнение по договора.
Чл. 19. Страните се освобождават от санкции за неизпълнение на задълженията си по този договор, ако причините са предизвикани от форсмажорни обстоятелства, за които е задължително своевременно уведомяване на страните. Под форсмажорни обстоятелства се разбира природно бедствие, война, национална стачка, епидемия, акт на орган на управление и др. събитие, които могат да доведат до обективна невъзможност за изпълнение.
Чл. 20. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.
      
V. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 21. Изменение на Договора се допуска само при условията на чл. 116 от ЗОП,  във връзка с чл. 194, ал. 3 от ЗОП.
Чл. 22. (1) Договорът се прекратява с:
       1. Изпълнението му.
       2. Изтичането на срока.
(2) Договорът може да бъде прекратен предсрочно от страните по взаимно съгласие, изразено в писмена форма.
(3) Възложителят може да развали договора едностранно с писмено уведомление до Изпълнителя без предизвестие, в следните случаи:
1. При пълно неизпълнение от страна на Изпълнителя.
1. Когато в резултат на настъпила промяна в обстоятелствата по време на действието на договора, Изпълнителят вече не отговаря на някое от изискванията на Възложителя, посочени в настоящия договор.
1. Когато по време на изпълнението на договора бъде установено, че във връзка с процедурата за възлагане, Изпълнителят е подписал декларация с невярно съдържание.
1. С окончателното му изпълнение;
1. Когато са настъпили съществени промени във финансирането на обществената поръчка  предмет на договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.
1. По реда на чл. 118 от Закона за обществените поръчки;
1. Когато Изпълнителят не отстрани в разумен срок, определен от ВЪЗЛОЖИТЕЛЯ, констатирани недостатъци на доставения климатик;
1. Когато Изпълнителят не изпълни точно друго свое задължение си по договора;
1. Когато Изпълнителят използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
1. Когато изпълнителят бъде обявен в несъстоятелност или когато е в производство по несъстоятелност или ликвидация.

VI. ДОПЪЛНИТЕЛНИ РАЗПОРЕДБИ
Чл. 23. (1) Писмените покани и изявления по този договор се връчват на адресите, посочени от страните в него. В случай, че някоя от страните промени своя адрес, седалището или адреса си на управление, тя е длъжна в седемдневен срок да уведоми другата страна за това, чрез обратна разписка, като посочи нов адрес. Ако страната не изпълни това си задължение, писмената покана или изявление, отправени до нея на стария адрес, ще се считат за редовно връчени. Ако в обратната разписка не е отразена причината за невръчването на поканата или изявлението, за удостоверяване на факта, че страната не може да бъде намерена на посочения адрес, се съставя нарочен протокол за това, с подписите на двама свидетели.
         (2) Адресите на страните за кореспонденция по договора са:
За Възложителя:
Административен адрес: гр. Бургас - 8000, ул.”Цар Иван Шишман” №8, ет.2
 Електронна поща: dgsburgas@uidp-sliven.com
Телефон : 056 84 23 69 ; Факс: 056842577
За Изпълнителя:
Тел. 0884236958
Ел. поща. etenev@abv.bg
Пощенски адрес: гр. Бургас, ж.к. „Изгрев“, бл. 128, вх. 2, ет. 1
         (3) Страните са длъжни да се уведомяват незабавно при промяна на горепосочените данни за контакт.
         (4) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.
Чл. 24. Възникналите спорове относно изпълнението, неизпълнението или тълкуване на настоящия договор се решават чрез преговори и взаимно съгласие между страните, изразено в писмено споразумение, а когато такова липсва, спорът се решава от компетентния съд.
Чл. 25. Нищожността на някоя от клаузите на настоящия договор не води до нищожност на договора като цяло.
Чл. 26. Страните по настоящия договор нямат право да прехвърлят правата и задълженията, произтичащи от него на трета страна, освен ако това не противоречи на действаща нормативна уредба и е налице изрично писмено съгласие на трите страни.
Чл. 27. За всички неуредени в настоящия договор въпроси се прилагат разпоредбите на ЗЗД и Търговския закон, както и действащото в Република България законодателство.

Настоящият договор се изготви и подписа в два еднообразни екземпляра - по един за всяка от страните.
          
 Неразделна част от този договор са:
1. Техническата спецификация – Приложение № 9
1. Ценовото предложение – Приложение № 7;
1. Гаранция за изпълнение;
1. Удостоверение, издадено от органите на Изпълнителна агенция „Главна инспекция по труда“.
1. Свидетелство за съдимост.
1. Декларация от управителя на дружеството за липсата на обстоятелствата по чл. 54, ал. 1, т.1-5 и т. 7 от ЗОП.
1. Удостоверение от НАП, за липса на задължения към държавата и към община.

ВЪЗЛОЖИТЕЛ: 					ИЗПЪЛНИТЕЛ:
заличен съгласно чл. 2 от ЗЗЛД                                заличен съгласно чл. 2 от ЗЗЛД
           

Гл. счетоводител:
заличен съгласно чл. 2 от ЗЗЛД
               

Съгласувал: 
                заличен съгласно чл. 2 от ЗЗЛД

